**IDEOVÝ ZÁMER**

**Manažérsky výstup I-01**

 podľa vyhlášky MIRRI SR č. 401/2023 Z. z.

verzia 1.1

Pre **rýchlejšiu prípravu** projektu a **vyššiu spokojnosť** používateľov.

**Identifikácia projektu**

|  |  |
| --- | --- |
| **Názov:** | projekt\_3182 - Modernizácia technického vybavenia zásahových jednotiek HaZZ a objektov HS - výjazdové tablety |
| **Realizátor:** | Ministerstvo vnútra Slovenskej republiky |
| **Kontaktná osoba:** | Kpt. Mgr. Matej Polgár ([Matej.Polgar@minv.sk](mailto:Matej.Polgar@minv.sk)) / Projektový manažér |
| **Dátum:** |  |
| **Predpokladaný začiatok:** |  |
| **Dátum schválenia projektovou komisiou:** |  |

# POPIS PROJEKTU

## Stručný popis východiskovej situácie

Hasičský a záchranný zbor (HaZZ) bol zriadený 1. apríla 2002 a plní úlohy v oblasti ochrany pred požiarmi, vykonáva štátny požiarny dozor, poskytuje pomoc pri haváriách a živelných pohromách, vykonáva záchranné práce a zabezpečuje technické požiadavky protipožiarnej bezpečnosti. HaZZ spolupracuje so štátnymi orgánmi, samosprávou, právnickými osobami a medzinárodnými organizáciami a je jednou zo základných zložiek integrovaného záchranného systému. V roku 2013 Ministerstvo vnútra Slovenskej republiky zaviedlo systém celoplošného rozmiestnenia hasičských jednotiek a dobrovoľníckych hasičských zborov (DHZO), ktoré sa podieľajú na rôznych zásahoch a vykonávajú podporu pri zásahoch HaZZ. V roku 2023 zasahovali DHZO pri 6 169 výjazdoch, pričom 2 481 bolo pri hasení požiarov a 3 326 pri technických zásahoch.

V súčasnosti sú koordinačné strediská vybavené a prepojené s operačnými strediskami pomocou systému podpory HaZZ a operačná podpora jednotiek HaZZ pri zásahu je aktuálne vykonávaná prostredníctvom dostupných operačno-technických prostriedkov v dvoch prevedeniach:

* jednotky HaZZ bez podporných prostriedkov - výjazdových tabletov,
* jednotky HaZZ s podporou prostriedkov - výjazdových tabletov.

Aktuálne využívané podporné prostriedky Výjazdový tablet GINA poskytuje funkčné prepojenie systému podpory HaZZ s aplikačno-programovým vybavením výjazdového tabletu GINA a slúžia na efektívny prenos informácií medzi veliteľom zásahu a operačným strediskom, poskytujú veliteľovi zásahu podporné riadiace nástroje pri riešení rôznych udalostí na mieste zásahu, slúžia ako navigácia na miesto udalostí a tiež ako nástroj na tvorbu fotodokumentácie z miesta udalosti.

Problémy, ktoré je potrebné odstrániť, sú:

**Kritická funkcionalita výjazdových tabletov z dôvodu fyzického veku hardvéru.** HaZZ v súčasnosti používa výjazdové tablety od výrobcu Samsung, ktoré boli obstarané v roku 2015 v rámci projektu „Aktívne protipovodňové opatrenia“ a ich funkcionalita je vzhľadom na fyzický vek hardvéru kritická a na hrane životnosti a postupne sa vyraďujú z používania. To má za následok zníženie kvality zásahovej činnosti hasičských jednotiek.

**Skončenie platnosti softvérovej licencie GINA TABLET 1.0.** Po päťročnom období udržateľnosti projektu sa skončila platnosť licencií na softvér GINA TABLET 1.0 a aktualizácie aplikácií s databázami, ktoré poskytujú aktuálne informácie potrebné k efektívnemu zásahu hasičských jednotiek. To výrazným spôsobom negatívne ovplyvňuje kvalitu zásahovej činnosti hasičských jednotiek.

**Nedostatočné množstvo funkčných výjazdových tabletov.** Aktuálne množstvo funkčných výjazdových tabletov, ktorými disponujú hasičské stanice HaZZ, nepokrýva všetky výjazdové vozidlá. V prípade výjazdu vozidla, ktoré nie je vybavené výjazdovým tabletom, dochádza k odovzdávaniu informácií o mieste a type udalosti len ústne prostredníctvom rádiostaníc. Chýba tiež elektronická navigácia na miesto udalosti a ďalšia informačná podpora na efektívne zvládnutie danej udalosti.

**Neexistujúca podpora v dátovej forme pre manažment HaZZ, zisťovateľov príčin požiarov a riadiacich dôstojníkov.** V súčasnosti neexistuje podpora pre manažment HaZZ,zisťovateľov príčin požiarov a riadiacich dôstojníkov v dátovej forme. Všetky informácie sú z operačného strediska odovzdávané len ústne - telefonicky.

**Absencia WiFi prístupových bodov na pripojenie výjazdových tabletov na hasičských staniciach HaZZ.** V priestoroch hasičských staníc nie sú vybudované WiFi prístupové body na pripojenie výjazdových tabletov pre aktualizáciu. Celá komunikácia a aktualizácie tak prebiehajú prostredníctvom mobilnej dátovej siete.

**Absencia podporného hardvéru a dátoveho spojenia s operačnými strediskami HaZZ na staniciach DHZO.** V súčasnom stave DHZO nedisponujú žiadnym podporným hardvérom ani dátovým spojením, ktoré by bolo priamo prepojené s operačnými strediskami HaZZ. Všetka komunikácia súvisiaca s ich akcieschopnosťou a zásahovou činnosťou je vedená v ústnej forme (telefón, rádiostanica), čo spôsobuje značnú chybovosť a neaktuálnosť informácií potrebných pre operačné riadenie hasičských jednotiek pri vzniku nežiaducej udalosti.

Oprávnené miesto realizácie projektu je celé územie Slovenskej republiky (Bratislavský samosprávny kraj bude financovaný zo štátneho rozpočtu). Týka sa to regiónov:

1. Slovensko, Stredné Slovensko Banskobystrický kraj MRR – Menej rozvinutý región
2. Slovensko, Stredné Slovensko Žilinský kraj MRR – Menej rozvinutý región
3. Slovensko, Východné Slovensko Košický kraj MRR – Menej rozvinutý región
4. Slovensko, Východné Slovensko Prešovský kraj MRR – Menej rozvinutý región
5. Slovensko, Západné Slovensko Nitriansky kraj MRR – Menej rozvinutý región
6. Slovensko, Západné Slovensko Trenčiansky kraj MRR – Menej rozvinutý región
7. Slovensko, Západné Slovensko Trnavský kraj MRR – Menej rozvinutý región

## Situácia po realizácii projektu

Cieľom projektu „Modernizácia technického vybavenia zásahových jednotiek HaZZ a objektov HS - výjazdové tablety“ je modernizácia technického vybavenia zásahových jednotiek Hasičského a záchranného zboru a objektov hasičských staníc, dobrovoľných hasičských zborov obce a operačných stredísk HaZZ. Implementovaním projektu sa zabezpečí obstaranie nových výjazdových tabletov v počte 2500 kusov pre HaZZ a DHZO spolu so softvérovou licenciou GINA TABLET 2.0 a integrácia výjazdových tabletov na systém podpory HaZZ. Zároveň sa v priestoroch 120 hasičských staníc vybudujú WiFi prístupové siete na pripojenie výjazdových tabletov do siete MV SR.

Hlavnými cieľmi projektu sú:

* Obstaranie nových výjazdových tabletov v počte 2500 kusov pre HaZZ a DHZO
* Obstaranie softvérových licencií GINA TABLET 2.0 v počte 2500 kusov a integrácia na systém podpory HaZZ
* Vybudovanie WiFi siete na 120 staniciach HaZZ na pripojenie výjazdových tabletov do Internetu
* Informačná podpora v podobe podporných aplikácii ako Navigácia, Databáza záchranných kariet vozidiel, Databáza chemických látok, Dátový sklad – taktika zásahu pre výjazdový tablet HaZZ
* Informačná podpora v podobe podporných aplikácii ako Navigácia, Databáza záchranných kariet vozidiel, Databáza chemických látok, Dátový sklad – taktika zásahu, Zvolanie pre výjazdový tablet DHZO kat. A1/A
* Informačná podpora v podobe podporných aplikácii ako Navigácia, Dátový sklad – taktika zásahu, Zvolanie pre výjazdový tablet DHZO kat. B/C
* Informácia o aktuálnej polohe vozidla v geografickom informačnom systéme (GIS) na operačnom stredisku

Vybudovaním systému varovania a zvolania dobrovoľných a hasičských zborov obcí na zvládanie mimoriadnych udalostí a uvedením do prevádzky sa očakáva zvýšenie nasadenia síl a prostriedkov DHZO pri mimoriadnych udalostiach spôsobených zmenou klímy, ako aj zefektívnenie rozvoja jednotlivých jednotiek. Realizácia projektu zvýši odolnosť samospráv proti mimoriadnym udalostiam, ktoré budú pomocou implementovaného systému lepšie pripravené na zvládanie následkov mimoriadnych udalosti, resp. potláčanie ich dopadov.

Realizácia projektu pozitívne ovplyvní nasledovné:

1. pozitívne ovplyvnenie celkovej udržateľnosti celkovej doby dojazdu zásahovej jednotky na miesto zásahu aj napriek negatívnym vplyvom nestáleho zvyšovania hustoty dopravy,
2. pozitívne ovplyvnenie výsledkov zásahu vzhľadom na zvýšenie dostupných informácií o zásahu pre zasahujúcu jednotku ako aj pre operačné stredisko,
3. pozitívne dopady na efektivitu procesného riadenia zásahov a optimalizačné postupy.

Aj po ukončení realizácie projektu bude obstarané materiálno-technické vybavenie používané na projektom stanovené ciele a to manažovanie síl a prostriedkov profesionálnych a dobrovoľných hasičských jednotiek, zvolávanie jednotiek, zabezpečenie aktuálnych informácií o stave síl a prostriedkov na území SR, informácií o aktuálnom stave na mieste zásahu, možnosti vyžiadania ďalších síl a prostriedkov, ako aj informácií o ukončení zásahu a návrate hasičských jednotiek na ich hasičské stanice.

Materiálno-technické vybavenie obstarané v projekte bude udržiavané v prevádzkyschopnom stave a odovzdávané dobrovoľným hasičským jednotkám na základe zmlúv o výpožičke bezodplatne, pričom bude zabezpečené zaškolenie používateľov a využívanie zariadení počas výcvikov a súčinnostných cvičení na zabezpečenie komunikácie medzi operačnými strediskami, veliacimi dôstojníkmi a jednotlivými hasičskými jednotkami.

## úprava procesov

Systém varovania a zvolania dobrovoľných a hasičských zborov obcí na zvládanie mimoriadnych udalostí prináša automatizovaný mechanizmus monitorovania výkonnosti jednotlivých DHZO, čo pozitívne ovplyvní proces zvyšovania kvality služieb a včasnosti poskytovaných služieb. Systém poskytne kompetentným vrstvám riadenia relevantné údaje a neskreslený pohľad o situácii v konkrétnej oblasti, resp. na národnej úrovni, čo bude mať pozitívny dopad na efektivitu procesného riadenia zásahov. Po realizácii projektu bude možné spustiť optimalizáciu jednotlivých procesov a úkonov a je tiež vysoký predpoklad, že realizácia umožní automatizáciu časti procesov a digitalizáciu a automatizáciu zberu údajov, čo povedie k lepším štatistickým meraniam a k možnostiam širšieho využitia zozbieraných informácií.

# Používatelia riešenia

Úspešnou implementáciou projektu sa zabezpečí vybudovanie systému varovania a zvolania dobrovoľných a hasičských zborov obcí na zvládanie mimoriadnych udalostí a jeho uvedenie do prevádzky. Zmodernizuje sa a rozšíri sa aktuálny stav technického vybavenia profesionálnych jednotiek HaZZ a DHZO, ktoré budú používať pri všetkých druhoch zásahov realizovaných na území celej Slovenskej republiky, čím sa zvýši ich operačná akcieschopnosť.

K výjazdovým tabletom budú mať prístup príslušníci HaZZ pri výkone služobných činností a členovia DHZO pri výkone zásahových činností alebo administratívnych činností súvisiacich so zásahovou činnosťou DHZO a ich akcieschopnosťou. Licencie pre mobilné zariadenia budú nainštalované do existujúcich služobných mobilných zariadení v majetku MV SR a budú využívané manažmentom HaZZ, riadiacimi dôstojníkmi a zisťovateľmi príčin požiarov pri výkone ich služobných činností. Prístup k Wifi modulom inštalovaných na hasičských staniciach HaZZ bude mať len obmedzený počet určených príslušníkov HaZZ alebo zamestnancov MV SR pri ich správe.

Do cieľovej skupiny používateľov výjazdových tabletov GINA patria:

* Organizačné jednotky:
  + Ministerstvo vnútra Slovenskej republiky
  + Prezídium HaZZ
  + Krajské riaditeľstvá HaZZ
  + Okresné riaditeľstvá HaZZ
  + Hasičský a záchranný útvar hlavného mesta Slovenskej republiky Bratislava
  + Dobrovoľné hasičské zbory obce
  + Hasičské stanice
  + Záchranné brigády HaZZ
  + Výcvikové centrum HaZZ Lešť
  + Stredná škola požiarnej ochrany Ministerstva vnútra Slovenskej republiky v Žiline
* Fyzické osoby
  + Operačný dôstojník operačného strediska HaZZ
  + Veliteľ zásahu
  + Riadiaci dôstojník
  + Príslušník HaZZ v zmenovej službe na HS
  + Člen DHZO

# prínosy

Medzi hlavné prínosy projektu patrí:

* Modernizácia a rozšírenie technického vybavenia HaZZ a DHZO (obstaranie nových výjazdových tabletov so softvérovou licenciou GINA TABLET 2.0),
* Zvýšenie operačnej akcieschopnosti jednotiek HaZZ a DHZO (modernizácia a rozšírenie technického vybavenia pre online podporu zasahujúcich jednotiek, integrácia výjazdových tabletov na systém podpory HaZZ, zvýšenie informačnej bázy pre operačné strediská rozšírením online prístupových údajov o nové jednotky),
* Vybudovanie Wifi prístupových bodov na hasičských staniciach (zabezpečenie správy dátového skladu vo výjazdových tabletoch, aktualizácia softvéru, dátová komunikácia medzi výjazdovými tabletmi a systémom podpory HaZZ),
* Zefektívnenie operačného zásahu (informačná podpora v podobe podporných aplikácii nainštalovaných vo výjazdových tabletoch pre zasahujúce jednotky HaZZ a DHZO, informácia o aktuálnej polohe vozidiel na operačnom stredisku, mobilné aplikácie pre manažment HaZZ, riadiacich dôstojníkov a zisťovateľov príčin požiaru).

Projekt prispieva k naplneniu cieľov a aktivít v súlade s výzvou:

* zmiernenie negatívnych účinkov klímy na frekvenciu, trvanie, intenzitu, územný rozsah, opakovanie ako aj časovanie mimoriadnych udalostí a tým aj zvýšené riziko biologických, technologických a ekonomických katastrof vyplývajúcich zo zmeny klímy,
* posilnenie a modernizácia intervenčných kapacít na zvládnutie mimoriadnych udalostí spôsobených zmenou klímy vytvorením systému koordinácie zasahujúcich zložiek,
* v zmysle Rozhodnutia EK o Mechanizme Únie v oblasti civilnej ochrany, podpora modernizácie a budovania modulov Mechanizmu Únie3 v oblasti civilnej ochrany v pôsobnosti MV SR, prostredníctvom investícií do techniky potrebnej na zvládanie krízových situácií,
* posilnenie intervenčných kapacít záchranných zložiek na regionálnej a lokálnej úrovni prostredníctvom doplnenia technického vybavenia zásahových modulov.

Realizácia projektu prispeje k naplneniu nasledovných merateľných ukazovateľov:

* Oblasť, na ktorú sa vzťahujú ochranné opatrenia proti prírodným katastrofám súvisiacim so zmenou klímy (iným ako povodne a prírodné požiare): 4 698 129,00 ha
* Oblasť, na ktorú sa vzťahujú ochranné opatrenia proti prírodným požiarom: 4 698 129,00 ha
* Oblasť, na ktorú sa vzťahujú ochranné opatrenia proti prírodným katastrofám (povodne, riziká súvisiace s ľudskými činnosťami a prírodné riziká nesúvisiace s klímou): 4 698 129,00 ha
* Populácia, ktorá využíva ochranné opatrenia proti povodniam: 1.875.151 osôb
* Populácia, ktorá využíva ochranné opatrenia proti prírodným požiarom: 4 691 930 osôb
* Počet realizovaných ochranných opatrení proti prírodným katastrofám súvisiacim so zmenou klímy (iným ako povodne a prírodné požiare): 1
* Počet realizovaných ochranných opatrení proti prírodným katastrofám (riziká súvisiace s ľudskými činnosťami a prírodné riziká nesúvisiace s klímou): 1

Východisková hodnota merateľných ukazovateľov projektu je 0.

Uvedené merateľné ukazovatele budú dosiahnuté realizovaným projektom, resp. nasadením nového modernizovaného systému monitorovania, pripravenosti, varovania a reakcie v prostredí MV SR. Jednotlivé merateľné ukazovatele budú dosiahnuté realizovanými investíciami do systému monitorovania, pripravenosti, varovania a reakcie týkajúce sa katastrof. Cieľové hodnoty merateľných ukazovateľov sú stanovené podľa celkovej rozlohy Slovenskej republiky a celkové počtu obyvateľov Slovenskej republiky, od ktorých boli odrátané hodnoty rozlohy a populácie Bratislavského kraja.

Úspešná realizácia projektu prispeje k naplneniu cieľa výzvy, ktorým je zmierniť negatívny účinok zmeny klímy na frekvenciu, trvanie, intenzitu, územný rozsah, opakovanie ako aj časovanie mimoriadnych udalostí a tým aj zvýšené riziko biologických, technologických a ekonomických katastrof vyplývajúcich zo zmeny klímy. Merateľné ukazovatele projektu sa dosiahnu úspešnou realizáciou projektu ako celku.